cyanic-selkie/wikianc huggingface dataset:
போகேஸ்வரி ஃபுக்கானனி
இறப்பு
போகேஸ்வரி மரண நிகழ்வு குறித்து இரண்டு கூற்றுகள் உள்ளன. முதல் கூற்றின்படி, போகேஸ்வரியும், ரத்னலா என்பவரும் சுற்றியுள்ள கிராமங்களிடமிருந்து வந்த பலருடன், இந்திய தேசியக் கொடியை ஏந்திக் கொண்டு  வந்தே மாதர முழக்கத்தை எழுப்பியபடி வந்தனர். இவர்களைத் தடுத்த காவல் படையினரை எதிர்த்துப் பேரணியினர் போராடினர். காவல் படையினருக்கு தலைமைத் தாங்கிய பிரிட்டிஷ் இராணுவத் தலைவரான "ஃபினிஷ்" என்பவர் ரத்னாலாவிடம் இருந்து தேசியக் கொடியைக் கைப்பற்றினார். பின்னர் அக்கொடியை அவர் அவமதித்தார். இதனைக் கண்ட போகேஸ்வரி தன் கையில் இருந்த கொடிக்கம்பால் இராணுவத் தலைவரைத் தாக்கினார். மற்றொரு கூற்றின்படி, கூட்டமானது காங்கிரசு அலுவலகத்தைத் திறக்க கூடியபோது அதைத் தடுக்க பிரித்தானியக் காவலர்கள் அங்கு வந்தனர் அப்போது அங்கு போகேஸ்வரி இல்லை. ஆனால் பின்னர் போகேஸ்வரி வந்தபோது பிரிட்டிஷ் இராணுவத் தலைவரான "ஃபினிஷ்" என்பவர் கூட்டத்தினரையும் போகேஸ்வரியின் மகன்களையும் துப்பாக்கியால் சுட குறிபர்த்துக் கொண்டிருப்பதைக் கண்டார். இதையடுத்து அவர் அந்த பிரித்தானிய அதிகாரியை கொடிக் கம்பால் தாக்கினார். இதையடுத்து காவலர்களால் போகேஸ்வரி சுட்டுக் கொல்லப்பட்டார்.
1947 ஆம் ஆண்டு இந்திய விடுதலைக்குப் பிறகு ஒரு மருத்துவமனைக்கும், ஒரு உள் விளையாட்டு அரங்கிற்கும் இவரின் பெயர் சூட்டப்பட்டது. இவர் பெயர் சூட்டப்பட்ட மருத்துவமனையானது 1854 இல் அசாமின் நாகான் நகரில்,  அமெரிக்க பாப்டிஸ்ட் மிஷனரி மைல்ஸ் பிரன்சோனஸ் என்பவரால் நிறுவப்பட்டது ஆகும். இந்த மருத்துவமனைக்கு பின்னர் போகேஸ்வரி ஃபுக்கானானி பொது மருத்துவமனை என மறு பெயர் இடப்பட்டது. அஸ்சாம் மாநிலத்தில் உள்ள குவகாத்தி நகரில் இவர் பெயரிலான உள் விளையாட்டு அரங்கம் அமைந்துள்ளது.
குறிப்புகள்
பகுப்பு:1942 இறப்புகள் பகுப்பு:1885 பிறப்புகள் பகுப்பு:இந்திய விடுதலைப் போராட்ட வீராங்கனைகள்
அனிமூர் ஊராட்சி
அனிமூர் ஊராட்சி (Animoor Gram Panchayat), தமிழ்நாட்டின் நாமக்கல் மாவட்டத்தில் உள்ள திருச்செங்கோடு வட்டாரத்தில் அமைந்துள்ளது. இந்த ஊராட்சி, திருச்செங்கோடு சட்டமன்றத் தொகுதிக்கும் நாமக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1518 ஆகும். இவர்களில் பெண்கள் 778 பேரும் ஆண்கள் 740 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நாமக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பிரிஸ்ட் பல்கலைக்கழகம்
பிரிஸ்ட் பல்கலைக்கழகம் என்ற நிகர்நிலைப் பல்கலைக்கழகம், இந்தியாவின் தமிழ்நாட்டு மாநிலத்தில் தஞ்சாவூர் மாவட்டத்தில் வல்லம் என்ற ஊரில் அமைந்துள்ளது. பொறியியல், அறிவியல், கல்வி, மேலாண்மை, கலை ஆகிய பிரிவுகளில் பட்டப்படிப்பு மற்றும் முதுகலை பட்டப்படிப்புகள் மற்றும் ஆராய்ச்சி வகுப்புகள் வழங்கப்படுகின்றன. தமிழ்நாட்டில் உள்ள கல்லூரிகளுள் பொன்னையா ராமஜெயம் குழும நிறுவனங்களும் ஒன்றாகும்.
தோற்றம்
இதுந்நிறுவனம் 1985 ஆம் ஆண்டு பேராசிரியர் பி.முருகேசன் அவர்களால் கம்ப்யூட்டர் சயின்ஸ் அண்ட் டெக்னாலஜி என்ற துறையுடன் தொடங்கப்பட்டது. அந்த சமயத்தில் தஞ்சாவூர் மாவட்டத்தில் முதல் முறையாக கணினி கல்வி அறிமுகப்படுத்தப்பட்டது. 1988 ஆம் ஆண்டில், பாரதிதாசன் பல்கலைக்கழகத்திலிருந்து கம்ப்யூட்டர் அப்ளிகேஷன்ஸ் பாடப்பிரிவில் டிப்ளோமா திட்டத்தை வழங்குவதற்காக இந்த நிறுவனம் நிறுவப்பட்டது. அதன் பின்னர், கலை மற்றும் அறிவியல் கல்லூரி, பொறியியல் மற்றும் தொழில்நுட்ப கல்லூரி, கல்வியியல் கல்லூரி, ஆராய்ச்சி வகுப்பு மற்றும் பாலிடெக்னிக் கல்லூரி ஆகியவை சேர்க்கப்பட்டுள்ளன. திருச்சி, கும்பகோணம், புதுச்சேரி, சென்னை மற்றும் மதுரை ஆகிய இடங்களில் இந்நிறுவனத்தின் வளாகங்கள் உள்ளன. பொன்னையா ராமஜெயம் கல்லூரி 2004 ஆம் ஆண்டில் NAAC மதிப்பீடு மற்றும் அங்கீகாரத்திற்காக விண்ணப்பித்து "ஏ" கிரேடு பெற்றது. பாரதிதாசன் பல்கலைக்கழக பகுதியிலுள்ள கல்லூரிகளுள் இந்நிறுவனம் முதன்முறையாக "ஏ" தரம் பெற்றது. இந்த குறிப்பிடத்தக்க சாதனைகளை உணர்ந்த இந்திய மனித வள மேம்பாட்டு அமைச்சகம் UGC நிபுணர் குழுவின் பரிந்துரையின் அடிப்படையில், இந்நிறுவனத்திற்கு நிகர்நிலை நிலைப் பல்கலைக்கழக அந்தஸ்து வழங்கியது. பொன்னையா ராமஜயம் இன்ஸ்டிடியூட் ஆப் சயின்ஸ் அண்ட் டெக்னாலஜி (பி. ஆர்.எஸ்.டி) என்ற பெயரில் 2008 ஆம் ஆண்டு ஜனவரி 4 ஆம் தேதியிட்ட உத்தரவின் பேரில் இந்த நிறுவனத்திற்கு தகுதிவாய்ந்த பல்கலைக்கழக தகுதியை வழங்கியது. NCTE (ஆசிரியர் கல்விக்கான தேசிய மன்றம்) B.Ed. வகுப்புகள் நடத்த அங்கீகரித்துள்ளது. மேலும் DEC (தொலைநிலைக் கல்வி கவுன்சில்) PRIST பல்கலைக்கழகத்தை அங்கீகரித்துள்ளது. மருத்துவம், பொறியியல், கலை மற்றும் அறிவியல், கல்வி, பார்மசி, மேலாண்மை, தொழில்நுட்பம் ஆகிய பிரிவுகள் சென்னையில் நல்லூர் என்ற இடத்தில் ஈ.சி.ஆர். ரோடில் அமைந்துள்ள மருத்துவ கல்லூரி வளாகத்தில் வழங்கப்படுகின்றது. 2015 ஆம் ஆண்டில் PRIST பல்கலைக்கழகம், NAAC மதிப்பீடு மற்றும் அங்கீகாரத்திற்காக விண்ணப்பித்தது, அச்சமயம் "B" தரம் வழங்கப்பட்டது.
மேற்கோள்கள்
பகுப்பு:தஞ்சாவூர் மாவட்ட ஆசிரியர்கள் தொடங்கிய கட்டுரைகள்
அனிதா அசோக் டத்தர்
அனிதா அசோக் டத்தர் (Anita Ashok Datar ) என்பவர் இந்திய வம்சாவளியைச் சேர்ந்த அமெரிக்கப் பெண்மணி. உலகின் வறிய, பின் தங்கிய நாடுகளில் 18 ஆண்டுகளாகப் பயணம் செய்து அந்நாட்டு மக்களின் சுகாதாரம், கல்வி ஆகிய தளங்களில் பணியாற்றியவர்.
பெரியவெண்மணி கருப்பனார் கோயில்
பெரியவெண்மணி கருப்பனார் கோயில் தமிழ்நாட்டில் பெரம்பலூர் மாவட்டம், பெரியவெண்மணி என்னும் ஊரில் அமைந்துள்ள கிராமக் கோயிலாகும்.
அனிதா அசோக் டத்தர்
இறப்பு
அய். எஸ். வன்முறையாளர்கள் மாலி என்னும் ஊரில் ஒரு விடுதியில்  தாக்குதல் நடத்தியபோது இருபது பேர் கொல்லப்பட்டார்கள். அந்தத் தாக்குதலில் பலியானவர்களில் அனிதா அசோக் டத்தரும் ஒருவர். இக் கொடூரம் உலக அரங்கில் பெரும் அதிர்வை ஏற்படுத்தியது
பெரியவெண்மணி கருப்பனார் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
அனிதா அசோக் டத்தர்
வெளி இணைப்புகள்
பகுப்பு:சமூகவியலாளர்கள்
சங்கீதா பாரூவா பிசாரதி
சங்கீதா பாரூவா பிசாரதி (Sangeeta Barooah Pisharoty) ஓர் இந்திய பத்திரிகையாளர் மற்றும் அசாம் மாநிலத்தைச் சேர்ந்த எழுத்தாளர் ஆவார், தற்போது இவர் நவீன செய்தி ஊடகமான தி வயரில் துணை ஆசிரியராக உள்ளார். முன்பாக இவர் தேசிய ஆங்கில இதழான தி இந்துவில்ஏழு சகோதரி மாநிலங்களுக்கான நிருபராக இருந்தார். அசாம் இயக்கம், அசாம் உடன்படிக்கை மற்றும் அசாமில் நடந்த கிளர்ச்சிகள் பற்றிய அசாம்: தி அக்கார்டு, தி டிஸ்கார்ட் எனும்  தனது முதல் நூலுக்காகப் பரவலாக அறியப்படுகிரார்.
பெரியவெண்மணி கருப்பனார் கோயில்
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
சங்கீதா பாரூவா பிசாரதி
அசாமின் மாஜூலி தீவில் மண் அரிப்பு காரணமாக வாழ்வாதாரத்தை இழப்பது குறித்த தொடர் செய்திகளுக்காக 2011 ஆம் ஆண்டு முதல் பரோவா அபிவிருத்தி ஆய்வுகள் மையத்திலிருந்து ஆய்வுதவித் தொகைப் பெற்று வருகிறார். டெல்லி நகரத்தில் இந்துக்கள் மற்றும் முஸ்லிம்களிடையே வீட்டுவசதி பிரிப்பது குறித்த இவரது அறிக்கைக்காக 2017 ஆம் ஆண்டில், பத்திரிக்கைத் துறையில் சிறப்பாக செயல்பட்டதற்காக ராம்நாத் கோயங்கா விருது பெற்றார்.
பெரியவெண்மணி கருப்பனார் கோயில்
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சங்கீதா பாரூவா பிசாரதி
இவர் குவகாத்தி பல்கலைக்கழகத்தின் முன்னாள் மாணவர் ஆவார், அங்கு இவர் 1995 இல் பட்டம் பெற்றார். பரோவா தனது தொழில் வாழ்க்கையை தேசிய செய்தி நிறுவனமான யுனைடெட் நியூஸ் ஆஃப் இந்தியாவில் இருந்து தொடங்கினார்.இதன்மூலம் வடகிழக்கு இந்தியாவில் இருந்து அந்த நிறுவனத்தில் பணிபுரிந்த முதல் பெண்மணி எனும் பெருமை பெற்றார்.
மனித சமிபாட்டு மண்டலம்
மனித சமிபாட்டு மண்டலமானது, மனித இரையகக் குடற்பாதையுடன், மேலதிகமாக சில உடல் உறுப்புக்கள் இணைந்து, சமிபாடு என்னும் உடலியக்கச் செயற்பாட்டைச் செயற்படுத்துவதற்கான ஒரு தொகுதியாகும். பொதுவாக மனித இரையகக் குடற்பாதை என்பது வாயில் தொடங்கி குதம் வரை நீண்டிருக்கும் குழாய் வடிவ அமைப்பிலுள்ள வாய், உணவுக்குழாய், இரைப்பை, சிறுகுடல், பெருங்குடல், குதம் ஆகிய உறுப்புக்களைக் குறிக்கிறது. இவற்றுடன் மேலதிக உறுப்புக்களான நாக்கு, உமிழ்நீர்ச் சுரப்பிகள், கணையம், கல்லீரல், பித்தப்பை ஆகிய இணைந்து மனித சமிபாட்டு மண்டலத்தை உருவாக்குகிறது இம்மண்டலத்தில் சமிபாடு என்பது பல நிலைகளில் நிகழ்கிறது. சமிபாட்டுச் செயல்முறை வாயில் உணவு அரைக்கப்படுவதிலிருந்து தொடங்கி, உடலுக்குத் தேவையான சத்துக்கள் உடலினுள் அகத்துறிஞ்சப்பட்ட பின்னர், குதம் வழியாக கழிவுகள் வெளியேறுவதுவரை நடைபெறுகிறது.
உண்ணப்படும் உணவு உமிழ்நீருடன் கலக்கப்படவேண்டும் என்பதற்காக வாய்க்குள் பற்களால் நன்றாக மெல்லப்படுகிறது. நாக்கால் நன்றாகக் கலக்கப்படுகிறது. உணவுப்பொருள்களை கிழித்து அரைத்து உண்ண பற்களும், வாய்த் தசைகளும் உதவுகின்றன. உமிழ்நீர்ச் சுரப்பிகளால் சுரக்கப்படும் உமிழ்நீர் மூலம் சமிபாட்டு நடைமுறைகள் ஆரம்பமாகின்றன. வாய்க்குழியில் உணவுடன் கலக்கச் சுரக்கப்படும் உமிழ்நீரானது நாளமுள்ள சுரப்பிகளில் இருந்து சுரக்கப்படுகிறது. வினையூக்க நொதியமான அமைலேசு என்ற நொதியம் உண்ணும் உணவின் மீது முதலாவது வினையைத் தொடங்குகிறது. இதைத்தவிர பிரதான உமிழ்நீர் சுரப்பிகளால் இலிப்பேசு என்ற சமிபாட்டு நொதியும் சுரக்கப்படுகிறது. அத்துடன் உமிழ்நீரானது உணவை வழுவழுப்பாக்கி, கவளங்களாக மாற்ற உதவும். இதன் பின்னர் சிறுசிறு கவளங்களாக விழுங்கப்படும் உணவு, உணவுக்குழாய் வழியாக, ஒரு அலை இயக்க அசைவான சுற்றிழுப்பசைவு மூலம் இரைப்பையைச் சென்றடைகிறது. இரைப்பையினுள் இருக்கும் பதார்த்தங்களால், உணவு மேலதிக சமிபாட்டுக்கு உட்படுகிறது. பின்னர் தொடர்ந்து முன்சிறுகுடலினுள் (en:Duodenum) செல்லும் உணவு, கணையத்தால் சுரக்கப்படும் பல்வேறு நொதியங்களுடன் கலக்கப்பட்டு சமிபாடு நிகழ்கிறது. அத்துடன் பித்தப்பையால் சுரக்கப்படும் பித்தநீரும், முன்சிறுகுடலை அடைந்து சமிபாட்டுக்குத் தேவையான சாதகமான காரகாடித்தன்மையை உருவாக்கிக் கொடுக்கிறது. தொடர்ந்து சிறுகுடலின் அடுத்த பகுதிகளை (en:Jejunum and en:Ileum) அடையும் உணவு அங்குள்ள நொதியங்களுடன் கலக்கப்பட்டு சமிபாட்டுக்கு உட்படுவதுடன், சமிபாட்டின் மூலம் இறுதியாக உருவாகும் எளிய மூலக்கூறுகள் குருதித் தொகுதியினுள் அகத்துறிஞ்சப்படுகின்றன. பெரும்பாலான உணவுப் பதார்த்தங்கள் சிறுகுடலிலேயே அகத்துறிஞ்சப்படுகின்றன. அதைத் தொடர்ந்து பெருங்குடலினுள் செல்லும் பகுதியிலிருந்து நீர் மற்றும் கனிமச் சத்துகள் அகத்துறிஞ்சப்படுகின்றன. மிகுதியான கழிவுப்பொருட்களும், சமிபாட்டுக்கு உட்படாத பதார்த்தங்களும் குதம் வழியாக மலமாக வெளியேற்றப்படும்.
உட்கூறுகள்
இரையகக் குடற்பாதையில் நிகழும் உணவின் சமிபாட்டில், இரையகக் குடற்பாதை தவிர்ந்த ஏனைய பல உடல் உறுப்புக்கள் மற்றும் சில உடற் கூறுகள் இடம்பெறுகின்றன. கல்லீரல், பித்தப்பை மற்றும் கணையம் முதலியன துணை சமிபாட்டு உறுப்புக்கள் எனப்படுகின்றன. உமிழ்நீர்ச் சுரப்பிகள், நாக்கு, பற்கள் மற்றும் குரல்வளையை மூடியிருக்கும் குரல்வளை மூடி, ஆகியவை பிற உடற்கூறுகளாகும்.
மனித இரையகக் குடற்பாதை வாயில் தொடங்கி குதம் வரை நீண்டிருக்கும் குழாய் வடிவ அமைப்பிலுள்ள வாய், உணவுக்குழாய், இரைப்பை, சிறுகுடல், பெருங்குடல், குதம் ஆகிய உறுப்புக்களைக் குறிக்கிறது. வளர்ந்த உயிருள்ள மனித ஆணில் இரையகக் குடற்பாதை 5 மீட்டர் (16 அடிகள்) வரை நீளமுள்ளதாகவும், தசை முறுக்கு இல்லாதவிடத்து இந்த நீளம் 9 மீட்டர் (30 அடிகள்) வரையும் இருக்கும். . குடற்பாதையின் பகுதிகள் முளைய விருத்தியில் எவ்வாறு தோன்றியது என்பதன் அடிப்படையில், இப்பாதை முன்குடல், நடுக்குடல், பின்குடல் எனவும் பிரித்தறியப்படும்.
சமிபாட்டின் பெரும்பகுதி சிறுகுடலில் நிகழ்கிறது. பிரதானமான சமிபாட்டு உறுப்பு இரைப்பை ஆகும். இரைப்பையின் சளிப்படலமானது பல மில்லியன் எண்ணிக்கையில் இரைப்பைச் சுரப்பிகளைக் கொண்டிருக்கும். இவற்றின் சுரப்புக்கள் சமிபாட்டுக்கு மிகவும் அத்தியாவசியமானவையாகும்.
சமிபாட்டு மண்டலத்தில் உள்ள மிகப்பெரிய பகுதி பெருங்குடல் ஆகும். இங்கு நீர் மீள் உறிஞ்சப்படுவதுடன், மீதமுள்ள கழிவுப்பொருட்கள் மலமாக நீக்கப்படும்வரை, இந்தப் பகுதியில் சேமிக்கப்படும். . அதனால் இந்தப் பகுதி கழிவு நீக்க மண்டலத்தின் பகுதியாகவும் கொள்ளப்படும்.
பெரும்பாலான முதுகெலும்பிகளில் நடைபெறும் செரித்தல் செயல்முறையை கீழ்கண்ட நான்கு படிநிலைகளில் கூறமுடியும்.
வாய்
வாய் என்ற உறுப்பு உதடுகளில் ஆரம்பமாகி தொண்டைவரை நீண்டுள்ளது. பற்கள், ஈறுகள், அண்ணம், கடின அண்ணம், மென் அண்ணம், நாக்கு, நாக்கிலுள்ள தசைகள், உமிழ்நீர்ச் சுரப்பிகள், தொண்டைக்குழி முதலியன வாயிலுள்ள பிற உறுப்புகளாகும்.வாயும், வாய்க்குழியும் உணவை உண்பதற்கும் பேசுவதற்கும் உதவுகின்றன. இப்பணிகளுக்கு ஏற்றாற்போல இங்குள்ள உறுப்புகள் தகவமைக்கப்பட்டுள்ளன. உணவு மற்றும் திரவப்பொருட்களை உறிஞ்ச உதடுகள் பயன்படுகின்றன. பாலூட்டிகளில், சமிபாட்டுக்கான தொடக்கநிலை வாயிலேயே நடைபெறுகின்றது. மாந்தர்கள் உணவை வாயில் இட்டவுடன் இந்த சமிபாடு ஆரம்பமாகின்றது. முதலில் உணவானது பற்களால் மெல்லப்பட்டு சிறு துணிக்கைகளாக உடைக்கப்படுகின்றது. இதில் உதவுவதற்கு நாக்கு உணவை பிரட்டிக் கொடுக்கிறது. வாயில் ஊறும் உமிழ்நீர் உணவை ஈரப்படுத்திக் கொடுப்பதுடன், உமிழ்நீரில் உள்ள அமைலேசு போன்ற நொதியானது மாப்பொருளை வேதியியல் மாற்றத்துக்கு உட்படுத்துகின்றது. பல்லால் மெல்லும்பொழுது மேலும் உமிழ்நீர் சுரக்கின்றது. ஈரப்படுத்திய உணவு சிறு கவளங்களாக தொண்டை வழியாக கீழிறங்கி உணவுக்குழாயை/களத்தை அடைகின்றது.
உமிழ்நீர்ச் சுரப்பிகள்
நமது உடலின் வாய்க்குழியில் உள்ள உமிழ்நீர் சுரப்பிகளில் மூன்று சோடி பிரதான உமிழ்நீர் சுரப்பிகளும் 800 முதல் 1000 வரை நுண்ணிய உமிழ்நீர்ச் சுரப்பிகளும் லாணப்படுகின்றன, இவை யாவும் வாய்க்குழிப்பகுதியை எப்போதும் ஈரமாக வைத்துக் கொள்ளவும் பற்கள் மற்றும் ஈறுகளை தொற்றுகளிலிருந்து பாதுகாக்கவும், வாயில் அரைக்கப்படும் உணவை செரிக்கச் செய்யவும் உமிழ்நீரைச் சுரக்கின்றன. இவையில்லாவிட்டால் பேச்சு என்பதே இயலாததாகிவிடும். பிரதானச் சுரப்பிகள் அமைத்தும் புறச் சுரப்பிகளாகும். இவை அமைத்தும் வாயில் திறக்கின்றன. உமிழ்நீர்ச் சுரப்பிகளில் மிகப்பெரியது பரோட்டிட் சுரப்பியாகும். இது பெரும்பாலும் சீரம் சார்ந்த திரவத்தையே சுரக்கிறது. தாடைக்கு அடியில் ஒரு சோடி உமிழ்நீர் சுரப்பிகள் காணப்படுகின்றன, இவை கீழ்தாடை கீழ் உமிழ்நீர் சுரப்பி எனப்படுகிறது. இதைத்தவிர நாக்கின் அடியில் ஒரு சோடி உமிழ்நீர் சுரப்பிகளும் காணப்படுகின்றன.
உமிழ்நீர்
மூன்று சோடி உமிழ்நீர் சுரப்பிகளும் தினந்தோறும் ஏராளமான உமிழ்நீரைச் சுரக்கின்றன. இவ்வுமிழ்நீரில் டயலின் அல்லது ஆல்பா அமைலேசு என்ற நொதியும். நாக்குச்சுரப்பிகளால் லைப்பேசு என்ற நொதியும் சுரக்கப்படுகின்றன. உமிழ்நீரில் உள்ள இந்நொதிகள் பல்வேறு செயல்கலைச் செய்கின்றன.
1. வாயையும் பற்களையும் இவை பாதுகாக்கின்றன.
2. வாயை ஈரமாக வைத்துக் கொள்ள உதவுகின்றன.
3. உதடுகளும் நாக்குகளும் அசையவும், சுவை அரும்புகளைத் தூண்டவும், உணவை வழவழப்பாகவும் இவை உதவுகின்றன.
4. உணவிலுள்ள மாவுச் சத்தை சிதைக்க உதவுகின்றன.
நாக்கு
நாக்கு என்பது சுரப்பிகளும் நிணநீர்த் திசுக்கள், கொழுப்பு ஆகியவற்றை உள்ளடக்கிய ஒரு தசைப்பகுதியாகும். வாய்க்குழியிலுள்ள இரண்டு பாகம் முன்பகுதி என்றும் தொண்டைக் குழியில் உள்ள ஒரு பாகம் பின்பகுதி என்றும் இரண்டு பகுதிகளாக நாக்கு பிரிக்கப்படுகிறது. முன்பகுதி தடித்த சளிச்சவ்வால் ஆனது. இங்கு சுரப்பிகள் ஏதும் இல்லை. பின் பகுதியில் சளிச்சுரப்பிகள், சீரச்சுரப்பிகள் முதலியன காணப்படுகின்றன. உணவைச் சுவைக்கவும், விழுங்கவும், பேசவும் நாக்கு உதவுகிறது.
பற்கள்
உணவைக் கிழித்து, அரைத்து உண்பதற்கு பயன்படுவன பற்களாகும். இவை எலும்பைவிடக் கடினமானவை. ஒவ்வொரு தாடையிலும் 16 பற்கள் என மனிதனுக்கு மொத்தம் 32 பற்கள் காணப்படுகின்றன. செய்யும் வேலையைப் பொறுத்து பற்களின் அமைப்பும் அவற்றின் பெயரும் மாறுபடுகின்றன. வெட்டும் பற்கள், கிழிக்கும் பற்கள், அரைக்கும் பற்கள் என அவைப் பெயரிடப்பட்டுள்ளன.
தொண்டைக்குழி
வாய்க்குழிக்கும் உணவுக்குழாய்க்கும் இடையில் அமைந்திருப்பது தொண்டைக்குழியாகும். மூக்குத் தொண்டைக்குழி, வாய்த்தொண்டைக்குழி, பெருமூச்சுக்குழாய்த் தொண்டைக்குழி என்று மூன்று வகையாக இதைப் பிரிப்பர்.
இரைப்பை
400px|right
இரைப்பை தசையினால் ஆன ஒரு பை போல உள்ளது. இதன் மேல் கீழ் முனைகள் அசைவற்று பிணைக்கப்பட்டுள்ளது. பிற பகுதிகள் யாவும் நன்கு அசையக்கூடிய வகையில் தகவமைக்கப்பட்டுள்ளன. விலா எலும்புகளுக்குள் மறைந்து காணப்படும் இரைப்பை நபருக்கு நபர் அளவில் மாறுபடுகிறது.பொதுவாக இரைப்பை நான்கு பகுதிகளாகப் பிரிக்கப்படுகிறது.
இரைப்பையில் சமிபாட்டு நொதியங்கள் சில உருவாக்கப்படுகின்றன. உணவை உடைக்கும் வேலை வயிற்றிலும் தொடர்கின்றது. இங்கே வயிற்றுத் தசைகள் சுருங்கி விரிந்து உணவைக் கடைவதன் மூலம் அதனை உடைத்து நொதியத்துடன் கலக்குகின்றது. அத்துடன் அங்கே சுரக்கப்படும் அமிலத் தன்மையான நீரானது அங்கு சுரக்கப்படும் நொதியங்கள் சிக்கலான மூலக்கூறுகளை வேதியியல் செயல்முறையில் உடைத்து எளிய மூலக்கூறுகளாக மாற்றுவதற்கு உதவுகின்றன. அத்துடன் விட்டமின் B -12, அல்ககோல் போன்ற சில பொருட்கள் இந்த இரைப்பைப் பகுதியிலேயே நேரடியாக உறிஞ்சப்படுகின்றன.
மண்ணீரல்
பாலூட்டி விலங்குகளில் காணப்படும் முக்கியமான உள்ளுறுப்பு மண்ணீரலாகும். வயிற்றின் இடதுபகுதியில் இது உள்ளது. பழைய குருதிச் சிவப்பணுக்களைப் உடைத்து அகற்றுவது இதன் பணியாகும். குருதி உயிரணுக்கள் உடைக்கப்படும்போது பிலிருபின் என்னும் ஒரு நிறமியும், இரும்பும் உருவாகும். பிலிருபின் கல்லீரலுக்கு எடுத்துச் செல்லப்பட்டு, அங்கே பித்தநீர் உருவாக்கத்தில் பங்கெடுக்கும். இரும்பானது எலும்பு மச்சைக்கு எடுத்துச் செல்லப்பட்டு, புதிய குருதி உயிரணுக்கள் உருவாக்கத்தில் பங்கெடுக்கும். நோய் எதிர்ப்பாற்றல் முறைமையிலும் இது முக்கியப்பங்கு வகிக்கிறது. மருத்துவத்தில், மண்ணீரலானது நிணநீர்த்தொகுதியைச் சார்ந்ததாகவே கொள்ளப்பட்டாலும், இதன் முழுமையான தொழிற்பாடு இன்னமும் அறியப்படவில்லை.
மண்ணீரலில் சிவப்புக் கூழ், வெள்ளைக் கூழ் என இருவகை நிணநீர் இழையங்கள் உண்டு. இவையே உடம்பின் எதிர்ப்புசக்திக்கு மிகவும் உதவுவதாக கண்டுபிடிக்கப்பட்டுள்ளது.
முன் சிறுகுடல்
இது இரைப்பையையும், சிறுகுடலையும் இணைக்கும் வளைந்த அமைப்பாகும். இதன் வளைந்த பகுதிக்குள் கணையம் அல்லது சதையி காணப்படும். இந்த கணையத்திலிருந்து சுரக்கப்படும் கணையநீரில் பல மூலக்கூறுகளை வேதியியல் செயல்முறையில் உடைக்கக்கூடிய நொதிகள் காணப்படும். அத்துடன் பித்தப்பையினால் சுரக்கப்படும் பித்தநீரானது அங்கே தொழிற்படும் நொதியங்களுக்கு உதவுவதற்காக உணவை காரத் தனமை உள்ளதாக மாற்றும்.
முன்சிறுகுடல் நான்கு பகுதிகளாக உள்ளது, ஒவ்வொரு பகுதியும் ஒவ்வொரு திசையை நோக்கிச் செல்கின்றன. சுமார் 5 செ.மீ நீளம் கொண்ட முதல்பகுதி பின்பக்கம் நோக்கிச் செல்கிறது. இரண்டாம் பகுதி வலது சிறுநீரகத்தை நோக்கி கீழிறங்குகிறது. மூம்றாம் பகுதி கனையத்தின் கீழ்விளிம்பை தொடர்பு கொள்ளும் வகையில் வளைந்து முன்நோக்கி வருகிறது. நான்காம் பகுதியானது மகாதமனியை ஒட்டி மேலே சென்று இதன்முடிவில் சிறுகுடல் ஆரம்பமாகிறது.
கணையம்
சமிபாட்டில் கணையம் மிக முக்கிய பங்கு வகிக்கின்றது. சமிபாட்டுக்குத் தேவையான நொதியங்களைச் சுரப்பதுடன், சமிபாட்டுடன் தொடர்புடைய வேறு சில உடலியக்கங்களை ஒழுங்குபடுத்துவதற்கான இயக்குநீர்களையும் சுரக்கின்றது.
கல்லீரல்
உடலின் சீரான இயக்கத்திற்குப் பலவகைகளிலும் பணிபுரியும் முதன்மையான உறுப்புகளில் ஒன்று கல்லீரலாகும். மனிதர்களின் வயிற்றில் வலது கீழ்புறத்தில் ஆப்பு வடிவத்தில் அமைந்திருக்கும் ஒரு மிகப்பெரியச் சுரப்பியாகும். உடலின் உட்சூழலைக் கட்டுபடுத்தி அதைச் சமன் செய்யும் பணியை இது கவனிக்கிறது. இரத்த ஓட்டத்திலுள்ள சத்துப்பொருட்களின் அளவையும் இதுவே தீர்மானிக்கிறது. மாவுச் சத்து, கொழுப்புச் சத்து, புரதச் சத்து முதலியனவற்றின் வளர்ச்சிதை மாற்றத்தில் கல்லீரல் பெரும்பங்கு வகிக்கிறது. ஆற்ற்லைச் சேமித்து தேவையான சமயத்தில் உடலுக்கு அளிப்பதும் கல்லீரலேயாகும்.
பித்தப்பை
பித்தப்பையானது கல்லீரலால் சுரக்கப்படும் பித்தநீர் முன்சிறுகுடலை அடைவதற்கு முன்னர் சேமித்து வைக்கும் பகுதியாகும்.
சிறு குடல்
சிறுகுடல் என்பது, இரையகக் குடற்பாதையின் ஒரு பகுதியாகும். இரைப்பைக்கும் பெருங்குடலுக்கும் இடையில் சிறுகுடல் அமைந்துள்ளது. முன் சிறுகுடல், நடுச்சிறுகுடல், பின்சிறுகுடல் என மூன்று பகுதிகளாக இது பிரிக்கப்பட்டுள்ளது. இங்குதான் பெரும்பாலான உணவு இறுதியாக உறிஞ்சப்படுகிறது, சிறுகுடலின் உட் சுவரிலிருந்து நீட்டிக்கொண்டிருக்கும் விரலிகள் என்னும் குடல் நீட்சி அமைப்புக்கள் உணவிலிருக்கும் ஊட்டசத்துகளையும் கனிமங்களையும் உறிஞ்சி குருதிக்குள் அனுப்புகின்றன. இந்த சிறுகுடல் அல்லது இரையகக் குடல் பாதையிலேயே அதிகளவில் உறிஞ்சல் நடைபெறுகின்றது.
பெருங்குடல்
மனிதர்களின் பெருங்குடல் அவர்களின் இடுப்புச் சரிவின் வலது புறத்தில் இடுப்புக்கு கீழே அல்லது கீழிருந்து தொடங்குகிறது, இலியம் எனப்படும் சிறுகுடலின் இறுதிப்பகுதியில் குடல்களிடை தடுக்கிதழ் வழியாக இணைகிறது. இங்கிருந்துதான் சீக்கம் எனப்படும் பெருங்குடல் பகுதி ஆரம்பமாகிறது. எனவே பெருங்குடலின் ஆரம்பப்பகுதியான சீக்கத்தை ஆரம்பப் பெருங்குடல் என்றும் அழைக்கலாம். ஆரம்பப் பெருங்குடல் பை போன்ற தோற்றத்துடன் அகலமாக விரிந்து கீழ்வயிற்றுப் பகுதியின் வலது கீழ்முனைப்பகுதியில் காணப்படுகிறது. ஆரம்பப் பெருங்குடலின் மேற்பகுதியிலிருந்து ஏறுபெருங்குடல் தொடங்குகிறது. ஏறு பெருங்குடல் முடிவடையும் இடத்தில் ஆரம்பித்து குறுக்கு வாட்டில் பாய்ந்து செல்லும் பகுதி குறுக்குப் பெருங்குடல் எனப்படுகிறது. பின்னர் இது இடுப்புக் குழியில் கீழிறங்கி மலக்குடலாக நீட்சியடைந்து இறுதியாக குதக்கால்வாயில் முடிவடைகிறது. மொத்தத்தில் மனிதர்களின் பெருங்குடல் சுமார் 1.5 மீட்டர் (5 அடி) நீளமுடையது ஆகும். குடலிறக்கப்பாதையின் மொத்த நீளத்தில் இது ஐந்தில் ஒரு பங்கு ஆகும்.
மேலதிக நீரானது பெருங்குடல் பகுதியில் உறிஞ்சப்படும். இது ஏறு பெருங்குடல், இறங்கு பெருங்குடல், குறுக்குப் பெருங்குடல், நெளிபெருங்குடல் என நான்கு பகுதிகளை உள்ளடக்கியுள்ளது.
இலியமும் ஆரம்பப் பெருங்குடலும் இணையும் இடத்தில் ஆரம்பமாகி மேல் நோக்கி செல்வது ஏறு பெருங்குடலாகும். ஏறுபெருங்குடல் முடிவடையும் இடத்தில் கல்லீரல் வளைவில் ஆரம்பித்துகுறுக்கு வாட்டில் சென்று மண்ணிரல் வளைவு வரை செல்வது குறுக்குப் பெருங்குடலாகும். மண்ணிரல் வளைவில் ஆரம்பமாகி இடுப்பு விளிம்பு வரை நீண்டிருப்பது இறங்கு பெருங்குடலாகும். இதன் முடிவில் ஆரம்பமாகி மலக்குடலின் தொடக்கம் வரை நீண்டிருப்பது இடுப்புப் பெருங்குடல் எனப்படுகிறது.
மேற்கோள்கள்
பகுப்பு:மனித உடற்கூற்றுத் தொகுதிகள் பகுப்பு:சமிபாட்டுத்தொகுதி பகுப்பு:வளர்சிதைமாற்றம்
அவகாதரோ மாறிலி
அவகாதரோ மாறிலி (Avogadro constant) அல்லது அவகாதரோ எண் (Avogadro's Number, அவோகாட்ரோ எண்) என்பது வேதியியல் கணக்கீடுகளில் பயன்படுத்தப்படும் ஒரு மாறிலி ஆகும். இது ஒரு மிகப்பெரிய எண். ஒரு மோல் அளவு உள்ள எந்தப் பொருளாக இருந்தாலும் அதில் உள்ள மூலக்கூறுகள் அல்லது அணுக்கள் அல்லது அயனிகள் இவற்றின் மொத்த எண்ணிக்கையே அவகாதரோ எண் என்பதாகும். இதனைக் கண்டறிந்தவர் அமேடியோ அவகாதரோ.
ஒரு மோல் அளவுள்ள எந்தப் பொருளாக இருந்தாலும் அதில் உள்ள மூலக்கூறுகளின் எண்ணிக்கை எப்போதுமே ஆகும். சுருக்கமாகக் கணித வடிவில் குறிப்பிடும் இவ்வெண்ணின் உண்மையான வடிவம். 602 300 000 000 000 000 000 000 என்று வரும். எடுத்துக்காட்டாக ஒரு மோல் அளவாகிய 18 கிராம் நீர், 180 கிராம் குளுக்கோசு, 44 கிராம் கார்பன்-டை-ஆக்சைடு, 32 கிராம் ஆக்சிசன், இரண்டே இரண்டு கிராம் ஐதரசன் மூலக்கூறு,  இப்படி  அவ்வப் பொருள்களில் உள்ள மூலக்கூறுகளை எண்ணிப் பார்த்தால் ஒரே எண்ணிக்கைதான் கிடைக்கும். அதுதான் அவகாதரோ எண் ஆகும்.
காதலிக்க வாங்க
காதலிக்க வாங்க (Kadhalikka Vanga) 1972 ஆம் ஆண்டு வெளிவந்த தமிழ்த் திரைப்படமாகும். ஐ. என். மூர்த்தி இயக்கத்தில் வெளிவந்த இத்திரைப்படத்தில் ஜெய்சங்கர், ஸ்ரீகாந்த் (பழைய தமிழ் நடிகர்),  மேஜர் சுந்தரராஜன், மனோரமா, கவிதா, விஜயாகிரிஜா மற்றும் தேங்காய் சீனிவாசன் மற்றும் பலரும் நடித்துள்ளனர். கங்கா, காவேரி மற்றும் யமுனா, என்ற மூன்று சகோதரிகள், தங்கள் தந்தையிடமிருந்து ஒரு வைரத்தை திருட திட்டமிடுகின்றனர். ஆனால் வைரத்தைத் திருடுகையில் ரமேஷ், என்ற ஒரு திருடனால் திட்டங்கள் யாவும் தோல்வியடைந்தன.
கதை
கங்கா (மனோரமா), யமுனா (விஜயா கிரிஜா) மற்றும் காவேரி (கவிதா) ஆகிய மூன்று சகோதரிகளும் ஒரு விடுதியில் சந்திக்கிறார்கள். காவேரி தனது சகோதரியிடம் தனது வீட்டிலேயே திருடப்போவதாக ஒரு பந்தயம் கட்டுகிறாள். இதை கொள்ளைக்காரன் ரமேஷ் (ஸ்ரீகாந்த் (பழைய தமிழ் நடிகர்) ) மறைந்திருந்து கேட்கிறான். தமிழரசு ஜெய்சங்கர் அந்த விடுதியில் பணி புரிந்து வருகிறான். காவேரி தனது தந்தை தேங்காய் சீனிவாசனை மிரட்டி வீட்டிலுள்ள வைரத்தை எடுத்து வெளியில் நிற்கும் தனது மற்ற இரு சகோதரிகளிடம் காண்பிக்கிறாள் அதே சமயம் அங்கே மறைந்திருந்த ரமேஷ் அந்த வைரத்தை அவளிடமிருந்து தட்டிப் பறிக்கிறான். யமுனா ரமேஷின் (ஸ்ரீகாந்த் (பழைய தமிழ் நடிகர்)) வண்டி எண்ணை கவனித்து அனைவரும் சேர்ந்து காவல் நிலையத்தில் நடந்த திருட்டைப்பற்றி புகார் அளிக்கின்றனர்.
ரமேஷ் (ஸ்ரீகாந்த் (பழைய தமிழ் நடிகர்) அவரது வாகனத்தை ஓட்டிச்செல்லும்போது, காவலர்கள் தடுக்க அவர் அவர்களிடமிருந்து தப்பித்து, ஓடி, ஒரு சுவரின் பின்னால் தனது கையிலிருக்கும் பெட்டியை வீசுகிறார். அவ்வழியே தனது வீட்டிற்குத் திரும்பி வரும் தமிழரசு (ஜெய்சங்கர்) அப்பெட்டியை திறக்க ,வைரம் உள்ளே இருப்பதைப் பார்க்கிறார்,  அங்கே திடீரென்று வந்த, ஜூடோ (மேஜர் சுந்தரராஜன்) பெட்டியை தமிழரசினிடமிருந்து பறித்துச் செல்கிறார். பின்னர் நடக்கும் பல சுவாரஸ்யமான கதை நகர்த்தளில் பல திருப்பங்கள் ஏற்படுகிறது. கடைசியாக தேங்காய் சீனிவாசன் தனது மூன்று மகள்களயும் மும்பை துப்பறியும் அதிகாரிகளான ஜூடோ (மேஜர் சுந்தரராஜன்), ரமேஷ்(ஸ்ரீகாந்த் (பழைய தமிழ் நடிகர்)) மற்றும் டில்லி துப்பறியும் அதிகாரியான தமிழரசு ஆகிய மூவருக்கும் திருமணம் செய்து வைக்கிறார்.
ஒலித்தொகுப்பு
இப்படத்தின் இசை ஜே. வி. ராகவா நாயுடு பாடல்கள் எழுதியது கவிஞர் வீரபாண்டியன்.
=மேற்கோள்கள்==
வெளி இணைப்பு
பகுப்பு:1972 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:ஜெய்சங்கர் நடித்த திரைப்படங்கள் பகுப்பு:மேஜர் சுந்தரராஜன் நடித்த திரைப்படங்கள் பகுப்பு:தேங்காய் சீனிவாசன் நடித்த திரைப்படங்கள் பகுப்பு:மனோரமா நடித்த திரைப்படங்கள் பகுப்பு:தமிழ்ப் புதினங்களை அடிப்படையாக கொண்ட திரைப்படங்கள்
தும்பாட் தொடருந்து நிலையம்
கிளாந்தான் மாநிலத் தலைநகர் கோத்தா பாரு நகரத்தில் இருந்து 15 கி.மீ. தொலைவில் உள்ளது. அத்துடன் மலேசியக் கிழக்கு கடற்கரை தொடருந்து சேவையின் (KTM East Coast Railway Line) வடக்கு இறுதி முனையில் உள்ளது.
பொது
2018-ஆம் ஆண்டில், தும்பாட் தொடருந்து நிலையம் ஒரு நாளைக்கு 1,500 பேருக்கு சேவை செய்யும் வகையில் மேம்படுத்தப்பட்டது. இந்த நிலையத்தின் வளாகம் 4.7 எக்டர் பரப்பளவில் 13 தொடருந்து பெட்டிகளுக்கு இடமளிக்கும் வகையில் தொடருந்து நிறுத்தங்கள் அமைக்கப்பட்டுள்ளன.
வெளி இணைப்புகள்
பகுப்பு:மலேசியாவில் போக்குவரத்து பகுப்பு:மலேசியத் தொடருந்து நிலையங்கள்
பாதரச(II) ஐதராக்சைடு
பாதரச(II) ஐதராக்சைடு (Mercury(II) hydroxide) என்பது Hg(OH)2 அல்லது HgH2O2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். மெர்க்குரி டையைதராக்சைடு அல்லது பாதரச டையைதராக்சைடு என்ற பெயராலும் இதை அழைக்கிறார்கள்.
மேற்கோள்கள்
பகுப்பு:பாதரச சேர்மங்கள் பகுப்பு:ஐதராக்சைடுகள்
சூரியச் சுழற்சி 23
சூரியச் சுழற்சி 23 (Solar cycle 23) என்பது 1755 ஆம் ஆண்டிற்குப் பின்னர் சூரியனின் மேற்பரப்பில் உள்ள சூரியப் புள்ளிகளின் செயற்பாட்டை விரிவாகப் பதிவு செய்யத் தொடங்கியபிறகு வகைப்படுத்தப்பட்ட இருபத்து மூன்றாவது சூரியச் சுழற்சியாகும். இச்சுழற்சி 1996 ஆம் ஆண்டு மே மாதம் தொடங்கி 2008 ஆம் ஆண்டு சனவரி மாதம் வரையில் 11.7 ஆண்டுகளுக்கு நீடித்ததது. பனிரெண்டு மாதங்களின் சராசரி அடிப்படையில், சூரியச் சுழற்சி 23 இன் சூரியப் புள்ளிகளின் மாதாந்திர எண்ணிக்கை அதிகப்பட்சமாக 120.8 எண்ணிக்கையும் (மார்ச் 200) குறைந்த பட்சமாக 1.7 என்ற எண்ணிக்கையுமாக கணக்கிடப்பட்டது. மேலும், இச்சுழற்சிக் கலத்தில் தோராயமாக 821 நாட்கள் சூரியப்புள்ளிகள் எதுவும் காணப்படாமல் இருந்ததாக கணக்கிடப்பட்டது.
மேற்கோள்கள்
பகுப்பு:சூரியச் சுழற்சிகள்
வாயாலூர் கிராமம் பாலாயத்தம்மன் கோயில்
வாயாலூர் கிராமம் பாலாயத்தம்மன் கோயில் தமிழ்நாட்டில் காஞ்சிபுரம் மாவட்டம், வாயாலூர் கிராமம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. ஆடி மாதம் ஆடித்திருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:காஞ்சிபுரம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஜான் ஃபிளவர்
ஜான் ஃபிளவர்  ( John Flower , பிறப்பு: நவம்பர் 7 1938), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 1965 ல், ஏ-தர துடுப்பாட்டப் போட்டியில் பங்குகொண்டார்.
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1938 பிறப்புகள் பகுப்பு:பெர்க்சையர் துடுப்பாட்டக்காரர்கள் பகுப்பு:வாழும் நபர்கள்
திருவாரூர் வட்டம்
திருவாரூர் வட்டம், தமிழ்நாட்டின் திருவாரூர் மாவட்டத்தில் உள்ள ஏழு வருவாய் வட்டங்களில் ஒன்றாகும். இந்த வட்டத்தின் தலைமையகமாக திருவாரூர் நகரம் உள்ளது. இந்த வட்டத்தின் கீழ் 68 வருவாய் கிராமங்கள் உள்ளன.
இவ்வட்டத்தில் திருவாரூர் ஊராட்சி ஒன்றியம் மற்றும் திருவாரூர் தியாகராஜர் கோயில் உள்ளது.
மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இவ்வட்டம் 151,696  மக்கள்தொகை கொண்டது. மக்கள்தொகையில் 74,805   ஆண்களும், 76,891     பெண்களும் உள்ளனர். 39,243 குடும்பங்கள் கொண்ட இவ்வட்ட மக்கள்தொகையில்  61.6%  கிராமப்புறங்களில் வாழ்கின்றனர். இவ்வட்டத்தின் எழுத்தறிவு 87.21% மற்றும்பாலின விகிதம் 1,000 ஆண்களுக்கு, 1,028 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 15298 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு,  983 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 48,887 மற்றும் 463 ஆகவுள்ளனர். மக்கள்தொகையில் இந்துக்கள் 87.78%, இசுலாமியர்கள் 9.91%, கிறித்தவர்கள் 2.23% மற்றும் பிறர் 0.08% ஆகவுள்ளனர்.
மேற்கோள்கள்
பகுப்பு:திருவாரூர் மாவட்ட வட்டங்கள்
திருச்செங்கோடு சின்னஓங்காளியம்மன் கோயில்
திருச்செங்கோடு சின்னஓங்காளியம்மன் கோயில் தமிழ்நாட்டில் நாமக்கல் மாவட்டம், திருச்செங்கோடு என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பதினெட்டாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சின்னஓங்காளியம்மன் சன்னதியும், விநாயகர், துர்க்கை உபசன்னதிகளும் உள்ளன. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் மூன்று காலப் பூசைகள் நடக்கின்றன. மாசி மாதம் 7ம் நாள் பூ எடுத்தல், 15ம் நாள் அக்னி குண்டம், பொங்கல், 16ம் நாள் மஞ்சள் நீராடால் முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
திரிபுரா மொழிகள்
திரிபுரா மொழிகள் (languages of Tripura) அதிக எண்ணிக்கையில் பயன்படுத்தப்படுகின்றன. இந்திய நாட்டில் அதிக மொழிகள் பேசப்படும் மாநி்லமாக திரிபுரா கருதப்படுகிறது..
வடகிழக்கு இந்திய மாநிலமான திரிபுராவில் வங்காள மொழியும், கொக்பரோக் மொழியும் அலுவலக மொழிகளாகப் பயன்படுகின்றன. இவை தவிர பல சிறுபான்மை மொழிகளும் பேசப்படுகின்றன. இந்தியாவின் பிற மாநிலங்கள் போலவே ஆங்கிலம் தொடர்பு மொழியாகவும் வங்காளம் மாநில மொழியாகவும் பயன்படுகிறது. மாநிலம் முழுவதும் வங்காளிகளின் ஆதிக்கம் அதிகமாக உள்ளதால் வங்காள மொழி முதன்மை மொழியாக உள்ளது. கொக்பரோக் மொழி பழங்குடியின மக்கள் பேசும் மொழியாக உள்ளது.. 2001 ஆம் ஆண்டின் இந்தியக் கணக்கெடுப்பின்படி  திரிபுராவில் பல்வேறு மொழி பேசுபவர்களின் எண்ணிக்கை இங்கு பட்டியலிடப்பட்டுள்ளது.:
அழியும் நிலையில் உள்ள மொழிகள் உட்பட திரிபுராவில் மொத்தம் 36 மொழிகள் இருப்பதாக தி டைம்ஸ் ஆஃப் இந்தியா ஒரு அறிக்கையில் தெரிவித்துள்ளது. 2012 ஆம் ஆண்டு நிலவரப்படி சைமார் மொழியை நான்கு பேர் மட்டுமே பேசுகின்றனர் என்றும் தெரிவிக்கப்பட்டுள்ளது..
மேற்கோள்கள்
பகுப்பு:இந்திய மொழிகள் மொழி
பாம்பூர் ஆறு
பாம்பூர் ஆறு (Bampur River) என்பது தெற்கு ஈரானில் உள்ள ஒரு ஆறு ஆகும். இது பலுசிஸ்தான் பகுதியில் பாய்கிறது. பாம்பூர் ஆறு கர்வந்தர் மலைகளில் தொடங்கி டாமின், பாம்பூர் மற்றும் இரான்ஷாஹர் ஆகிய இடங்களைக் கடந்து 120 கி.மீ தூரம் பாய்ந்து பாலைவனப் பகுதியில் கரைகிறது.
வரலாறு
பாம்பூர் நதி பள்ளத்தாக்கு கிமு 3 ஆம் மில்லினியத்தில் இருந்து வெண்கலக் காலத்தில் கிராமங்கள் உருவானதில் இருந்து மக்கள் வசிக்கின்றனர். 1809 இல் பாம்பூர் ஆற்றை அடைந்த முதல் ஐரோப்பியர்கள் கேப்டன் கிராண்ட் மற்றும் சர் ஹென்றி பாட்டிங்கர் ஆவார்கள். சர் ஆரல் ஸ்டெய்ன் 1932 இல் இப்பகுதிக்கு வந்திருந்தார்.
மேற்கோள்கள்
பகுப்பு:ஈரானின் புவியியல்
பர்மா எண்ணெய் நிறுவனம்
பர்மா எண்ணெய் நிறுவனம்(Burmah Oil) ஒரு முன்னணி ஆங்கிலேய எண்ணெய் நிறுவனம் ஆகும். இது ஒரு காலத்தில் நிதி நேரங்கள் பங்குச் சந்தை 100 குறியீட்டு நிறுவனத்தின் ஒரு அங்கமாக இருந்தது. 1966 ஆம் ஆண்டு காசுட்ரோல் என்ற எண்ணெய் நிறுவனத்தால் பர்மா எண்ணெய் நிறுவனம் கையகப்படுத்தப்பட்டது. அதன் பிறகு "பர்மா-காசுட்ரோல் எண்ணெய் நிறுவனம்" என மறுபெயரிடப்பட்டது. பீ.பி அமோ நிறுவனம் (தற்போது பீ.பி) என்று அழைக்கப்படும் நிறுவனத்தை 2000 ஆம் ஆண்டு வாங்கியது.
வரலாறு
1886 ஆம் ஆண்டு கிளாசுகோ என்ற நகரத்தில் கிழக்கிந்திய வணிகரான டேவிட் சைம் கார்கில், கிளாசுகோவைச்] சேர்ந்த [[யங்கோன் எண்ணெய் நிறுவனம் வரையறுக்கப்பட்ட நிறுவனத்தைத் தொடர்ந்து இந்தியாவில் எண்ணெய் வயல்களை மேலும் விரிவுபடுத்தவும் மேம்படுத்தவும் இந்நிறுவனத்தை நிறுவினார். 1904 இல் அவர் இறந்தவுடன் உரிமையும் தலைமையும் அவரது மகன் சர் ஜான் கார்கிலுக்கு வழங்கப்பட்டது.
20 ஆம் நூற்றாண்டின் முதல் தசாப்தத்தில், பர்மா எண்ணெய் வில்லியம் நாக்ஸ் டி'ஆர்சி பெர்சியாவில் ஆரம்பகால எதிர்பார்ப்பை வெற்றிபெற ஆங்கிலோ-பாரசீக எண்ணெய் நிறுவனம் (APOC) என்ற புதிய துணை நிறுவனத்தை உருவாக்கியது. 9 புதிய நிறுவனத்தின் 7% பங்குகள் பர்மா எண்ணெய் நிறுவனத்திடம் இருந்தன, கிட்டத்தட்ட அனைத்தும் கார்கில் குடும்பத்திடம் இருந்தன. கடாரம் எண்ணெய் பிரித்தானிய பேரரசின் மிகப்பெரிய எண்ணெய் நிறுவனமாக மாறியது. துணை நிறுவனம் பின்னர் ஆங்கிலோ-ஈரானிய எண்ணெய் நிறுவனம் என மறுபெயரிடப்பட்டது, பின்னர் பிரிட்டிசு பெட்ரோலியம் மற்றும் இறுதியில் பீ.பி.
சுமார் ஒரு நூற்றாண்டு காலமாக இந்நிறுவனம், அதன் துணை நிறுவனங்கள் மூலம், எண்ணெய் துறையில் முக்கிய பங்கு வகித்தது, மேலும் பிரிட்டிசு பெட்ரோலியத்தின் மீது அதன் குறிப்பிடத்தக்க செல்வாக்கின் மூலம் மத்திய கிழக்கில் எண்ணெய் கண்டுபிடிப்பதில் முக்கிய பங்கு வகித்தது. பர்மா, வங்காளதேசம் (முன்னர் கிழக்கு பாக்கிஸ்தான்), மற்றும் அசாம், ஆகியவற்றில் இது BOC இலச்சினையின் கீழ் சந்தைப்படுத்தப்பட்டது. இந்தியாவின் மற்ற பகுதிகளில் ஷெல் உடன் இணைந்து பர்மா-ஷெல் என சந்தைப்படுத்தப்பட்டது.
செவரோடோனெட்ஸ்க் நகரம்
செவரோடோனெட்ஸ்க் நகரம் (Sievierodonetsk) உக்ரைன் நாட்டின் கிழக்கில் அமைந்த லுகான்ஸ்கா மாகாணத்தின் மண்டல முக்கியத்துவம் வாய்ந்த நகரம் ஆகும். இது மாகாணத் தலைநகரான லுகான்ஸ்க் நகரத்திற்கு வடமேற்கில் 110 கிலோ மீட்டர் தொலைவில், தொனெட்ஸ் ஆற்றின் இடது கரையில் அமைந்துள்ளது. இந்த ஆற்றின் வலது கரையில் லிசிசான்ஸ்க் நகரம் அமைந்துள்ளது. 2021-ஆம் ஆண்டில் இந்நகரத்தின்  மக்கள் தொகை சுமார் 1,01,135 ஆகும். இந்நகரம் வேதியியல் தொழிற்சாலைகளின் மையமாக உள்ளது.
பர்மா எண்ணெய் நிறுவனம்
வரலாறு
1901 ஆம் ஆண்டு வரை, நிலையான எண்ணெய் நிறுவனம் பர்மா செயல்பாடுகளைத் தொடங்கும் வரை, பர்மா எண்ணெய் பிராந்தியத்தில் ஏகபோக உரிமையை அனுபவித்து வந்தது. இந்நிறுவனம் பர்மாவில் 1963 ஆம் ஆண்டு வரை செயல்பட்டது, அப்போது நெவின் என்ற பர்மா அரசியல்வாதி நாட்டில் உள்ள அனைத்து தொழில்களையும் தேசியமயமாக்கினார். பர்மா எண்ணெய் நிறுவனத்தின் தேசியமயமாக்கப்பட்ட சொத்துக்களின் அடிப்படையில், மியான்மார் எண்ணெய் மற்றும் எரிவாயு நிறுவனம் உருவாக்கப்பட்டது.
செவரோடோனெட்ஸ்க் நகரம்
2014-இல் உருசிய ஆதரவு கிளர்ச்சிப்படைகள் லுகான்ஸ்கா மாகாணத்தைக் கைப்பற்றி இலுகன்சுக் மக்கள் குடியரசு நிறுவியதால், லுகான்ஸ்கா மாகாணத்தின் தற்காலிக தலைநகராக செவரோடோனெட்ஸ்க் நகரம் அறிவிக்கப்பட்டது.
பர்மா எண்ணெய் நிறுவனம்
வரலாறு
1963 ஆம் ஆண்டில், இந்நிறுவனம் பர்மாவை விட்டு வெளியேறி இந்தியா, பாக்கிஸ்தான், வங்காளதேசம், ஆத்திரேலியா, அமெரிக்கா, கனடா மற்றும் வட கடல் ஆகிய நாடுகளில் 1986 வரை புதிய ஆய்வுகளை மேற்கொண்டது. 1966 ஆம் ஆண்டில், பர்மா அதை பர்மா-காசுட்ரோல் என மறுபெயரிட்டு காசுட்ரோல் வாங்கியது.
செவரோடோனெட்ஸ்க் நகரம்
உக்ரைன் மீதான உருசியாவின் படையெடுப்பின் போது, மே, 2022 முடிவில் இந்நகரத்தின் 80% பகுதிகள் உருசியப் படைகளால் கைப்பற்றப்பட்டது.
பர்மா எண்ணெய் நிறுவனம்
வரலாறு
1974 ஆம் ஆண்டில் பர்மா எண்ணெய் நிறுவனம் அதன் டேங்கர் கப்பல்களில் பெரும் இழப்பைச் சந்தித்ததை அடுத்து, இங்கிலாந்து வங்கியானது பர்மா எண்ணெய் நிறுவனத்தை காப்பாற்ற வந்தது. மீட்பு நடவடிக்கையின் முக்கிய அம்சம், நிறுவனம் சிறியதாகவும், மேலும் பலனளிக்கக்கூடியதாகவும் இருக்க, ஒரு வருட அவகாசம் வழங்குவதாகும். இங்கிலாந்து வங்கி நிறுவனத்தின் வெளிநாட்டு நாணயக் கடன்களுக்கு டாலர் 650 மில்லியன் உத்தரவாதம் அளிக்க ஒப்புக்கொண்டது.
செவரோடோனெட்ஸ்க் நகரம்
வெளி இணைப்புகள்
பகுப்பு:உக்ரைனிய நகரங்கள்
பர்மா எண்ணெய் நிறுவனம்
வரலாறு
2000 ஆம் ஆண்டில், பர்மாவை அப்போதைய பிபி அமோகோ (இப்போது மறுபெயரிடப்பட்டுள்ளது பீ.பி) கையகப்படுத்தியது.
மேலும் படிக்க
1. பர்மா எண்ணெய் நிறுவனத்தின் வரலாறு, 1886-1924 (1983 இல் வெளியிடப்பட்டது) 2. பர்மா எண்ணெய் நிறுவனத்தின் வரலாறு தொகுதி 2, 1924–66'' (1988 இல் வெளியிடப்பட்டது).
கரிமதயோபாசுபேட்டுகள்
கரிமதயோபாசுபேட்டுகள் (Organothiophosphates) என்பவை (RO)3PS, [(RO)2P(S)O]−, R(RO)2PS, போன்ற பொது மூலக்கூற்று வாய்ப்பாடுகளால் விவரிக்கப்படும் கரிமபாசுபரசு சேர்மங்களைக் குறிக்கும். கரிமபாசுபோரோதயோயேட்டுகள் என்றும் இவற்றை அழைக்கலாம். கரிமபாசுபரசு சேர்மங்களின் துணைக்குழுவாக இவை வகைப்படுத்தப்படுகின்றன. கரிமதயோபாசுபேட்டுகளில் பல தீங்குயிர்க்கொல்லிகளாகவும் சில சேர்மங்கள் மருத்துவப் பயன்பாட்டிலும் மற்றும் சில எண்ணெய் கூட்டுசேர் பொருட்களாகவும் பயன்படுகின்றன.
மேலும் சில உதாரணங்கள்:
P=O இரட்டைப் பிணைப்புகளுடன் கூடிய மாறுபட்ட மருந்துகள் உருவாக்கப்பட்டன. இவை பூச்சிக் கொல்லிகளாகப் பயன்படுத்தப்பட்டன. பாசுபரோதயோயேட்டு P=S பிணைப்பு பூச்சிகளைக் குறிவைத்து நச்சுத்தன்மை கொண்ட P=O பிணைப்பாக மாற்றப்படுகிறது.
கட்டமைப்பும் தயாரிப்பும்
பொதுவாக நான்முகி பாசுபரசு(V) மையங்களை இவ்வகைச் சேர்மங்கள் பெற்றிருக்கும். பாரம்பரியாமாக மாலாதயோனில் விளக்கப்பட்டுள்ளபடி தயோபாசுபேட்டுகளில் P=S இரட்டைப் பிணைப்பு இணைந்திருக்க வேண்டும். தயோபாசுபேட்டுகளில் அமிபோசுட்டைன் மருந்தில் உள்ளதுபோல P-S ஒற்றைப் பிணைப்புகள் உள்ளன. கருத்துருவில் அவை கனிம தயோபாசுபேட்டுகளிலிருந்து (PO4−xS) வழிப்பெறுதியாகப் பெறப்படுகின்றன. உண்மையில் பல கரிமதயோபாசுபேட்டுகள் இருகரிமயிருதயோபாசுபாரிக் அமிலங்களின் இடைநிலைகள் வழியாகத் தயாரிக்கப்படுகின்றன, பாசுபரசுபென் டாசல்பைடுடன் ஆல்ககால்கள் சேர்த்து சூடுபடுத்தினால் இருகரிமயிருதயோபாசுபாரிக் அமிலம் உருவாகிறது.:
டைமெத்தில் டைதயோபாசுபாரிக் அமிலம் மற்றும் டையெத்தில் டைதயோபாசுபாரிக் அமிலம் போன்றவை இம்முறையிலேயே தயாரிக்கப்படுகின்றன. டைமெத்தில் டைதயோபாசுபாரிக் அமிலம் மாலாதயோன் தயாரிப்பதற்கான முன்னோடிச் சேர்மமாகும்.
மேற்கோள்கள்
பகுப்பு:பாசுப்போரோதயோயேட்டுகள்
ஆனஸ்ட் ஃபோஸ்டர்
ஆனஸ்ட் ஃபோஸ்டர் (Ernest Foster , பிறப்பு: நவம்பர் 23, 1873, இறப்பு: ஏப்ரல் 16 1956 ) என்பவர்  இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டிகளில் கலந்து கொண்டுள்ளார். 1901 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஆனஸ்ட் ஃபோஸ்டர் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 8 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1873 பிறப்புகள் பகுப்பு:1956 இறப்புகள் பகுப்பு:யார்க்சையர் துடுப்பாட்டக்காரர்கள்
புதுக்குளம் ஊராட்சி
புதுக்குளம் ஊராட்சி (Pudukulam Gram Panchayat), தமிழ்நாட்டின் திருநெல்வேலி மாவட்டத்தில் உள்ள பாளையங்கோட்டை வட்டாரத்தில் அமைந்துள்ளது. இந்த ஊராட்சி, நாங்குநேரி சட்டமன்றத் தொகுதிக்கும் திருநெல்வேலி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2102 ஆகும். இவர்களில் பெண்கள் 1123 பேரும் ஆண்கள் 979 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருநெல்வேலி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அருள் மைந்தன் மாகாதை
அருள் மைந்தன் மாகாதை என்னும் கிறித்தவக் காப்பியத்தை பொன் தினகரன் என்பவர் இயற்றியுள்ளார். இந்நூல் இயேசுவின் பிறப்பு முதல், அவர் உயிர்பெற்றெழுந்து சீடர்களுக்குக் காட்சி நல்கும் நிகழ்ச்சி வரையான வரலாற்றைக் கூறுகிறது.
நூல் பிரிவுகள்
இக்காப்பியத்தில் திருப்பிறப்புக் காண்டம், அருட்பணிக் காண்டம், மீட்புக் காண்டம் என்று மூன்று காண்டங்கள் உள்ளன. முப்பது உட்பிரிவுகளும் 330 பாடல்களும் நூலில் அடங்கும்.
திருக்குறளும் விவிலியமும்
இயேசுவின் வரலாற்றைப் பாடுகின்ற இக்காப்பியத்தில் நூலாசிரியர் திருக்குறள் பாக்களின் கருத்துகளையும் இணைக்கின்றார். தந்தைக்கு தன்மைந்தன் செய்ந்நன்றி யாதெனின் தந்தை உவப்பன தான்செய்தல் - கந்தாகும் வான்தந்தை சித்தமிவன் வாய்ப்பச் செயல்கடனாய்த் தான்வந்தது என்பார்இவ் வாறு என்று திருக்குறள் மணம் கமழ எடுத்துரைக்கின்றார்.
ஆதாரம்
இர.ஆரோக்கியசாமி, கிறித்தவ இலக்கிய வரலாறு, கிறித்தவ ஆய்வு மையம், தூய வளனார் தன்னாட்சிக் கல்லூரி, திருச்சிராப்பள்ளி, 2010. (நூல் கிடைக்குமிடம்: பூரண ரீத்தா பதிப்பகம், 1130 பழனியப்பா நகர், 3-வது தெரு, நாஞ்சிக்கோட்டை சாலை, தஞ்சாவூர் - 613006).
பகுப்பு:கிறித்தவத் தமிழ்க் காப்பியங்கள்
தலைச்சேரிக் கோட்டை
thumb|250px|தலைச்சேரிக் கோட்டை தலைச்சேரிக் கோட்டை, இந்திய மாநிலமான கேரளாவின் கண்ணூர் மாவட்டத்தில் உள்ள தலைச்சேரி என்னும் இடத்தில் அமைந்துள்ளது. மலபார் கரைப்பகுதியில் தங்களைப் பலப்படுத்திக் கொள்வதற்காகப் பிரித்தானியக் கிழக்கிந்தியக் கம்பனியினர் இக் கோட்டையை 1708 ஆம் ஆண்டில் திருவல்லப்பாடு என்ற குன்றின்மீது கட்டினர். 1781 ஆம் ஆண்டில் மைசூர் அரசின் ஆட்சியாளனாக இருந்த ஹைதர் அலி, தனது மலபாரைக் கைப்பற்றும் படை நடவடிக்கையின்போது இதனைக் கைப்பற்ற முயற்சி செய்தானாயினும் அவனுக்கு வெற்றி கிடைக்கவில்லை. அவனுக்குப் பின் ஆட்சிக்கு வந்த திப்பு சுல்தான், மூன்றாவது ஆங்கிலேய-மராட்டியப் போர் முடிவுக்கு வந்த பின்னர், 1792 ஆம் ஆண்டில் மலபார் பகுதியை பிரித்தானியருக்கு விட்டுக் கொடுக்கவேண்டி ஏற்பட்டது.
பகுப்பு:இந்தியத் தொல்லியற்களங்கள் பகுப்பு:கேரளக் கோட்டைகள் பகுப்பு:கண்ணூர் மாவட்டம் பகுப்பு:கண்ணூர் மாவட்டத்திலுள்ள சுற்றுலாத் தலங்கள்
ஒருங்கிணைந்த பண்ணை முறை
ஒருங்கிணைந்த பண்ணை முறை (Integrated production) என்பது இயற்கை மூலவளங்களைப் பயன்படுத்துவதன் மூலம், மாசுபடுத்தும் உள்ளீடுகளைத் தவிர்த்து, அவற்றை சீராக்கும் இயங்குமுறைகளால் பிரதியீடு செய்து, தரமான உணவுற்பத்தியை உருவாக்கி, பேண்தகு விவசாயத்தை உறுதிப்படுத்தும் பண்ணை நிர்வாக முறையாகும். இம்முறையில் சூழல் பாதுகாப்பு, இலாபத்தைப் பேணல், சமூகத் தேவைகள் என்பவை கருத்தில் கொள்ளப்பட்டு உயிரியல், தொழில்நுட்பம், வேதியியல் முறைகளுக்கிடையே ஒரு சமநிலை பேணப்படும். இம்முறை மூலம், மண்ணின் வளம், சூழல் வேறுபாடு என்பன பேணிப் பாதுகாக்கப்படும்
வண்ணாத்தி மீன்
வண்ணாத்தி மீன் (Moorish idol) என்பது ஒரு பெருங்கடல் மீன் இனமாகும். இது பேர்சிஃபார்மீசு வரிசையில் ஜான்க்லிடே குடும்பத்தின் தற்கால உயிரினங்களில் ஒரே பிரதிநிதி ஆகும். இவை வெப்ப மண்டலத்திலிருந்து துணை வெப்பமண்டல பவளப் பாறைகளை சார்ந்த பகுதிகள் மற்றும் கடற்காயல்களில் வசிக்கும் ஒரு பொதுவான மீன் ஆகும். இவை இந்தோ பசிபிக் முழுவதும் பரவலாக பரவியுள்ளது குறிப்பிடத்தக்கது. பல பட்டாம்பூச்சி மீன்கள் ( பேரினம் ) வண்ணாத்தி மீன்களை ஒத்திருக்கிறது. இது மான்டே போல்காவின் மத்திய ஈசீனி இயோசின் காலத்தில் இருந்து அழிந்துபோன ஈசான்க்லஸ் பிரெவிரோஸ்ட்ரிஸின் நேரடி வழித்தோன்றலுடன் நெருங்கிய தொடர்புடையது.
வண்ணாத்தி மீனுக்கான ஆங்கிலப் பெயரில் உள்ள மூரிஷ் என்பது ஆப்பிரிக்காவின் மூர்ஸ் என்பதிலிருந்து வந்தது. அவர்கள் மீன் மகிழ்ச்சியைத் தருவதாக நம்பினர். வண்ணாதி மீன்கள் நீர்வாழ் உயிரின காட்சி சாலைகளில் மிகவும் விரும்பப்படும் மீன்களில் ஒன்று ஆகும். ஆனால் இவற்றை வளர்க்க பரந்த வாழ்விடங்களை உருவாக்கினாலும், இவற்றுக்கு ஏற்ற சூழலை உருவாக்குவது மிகவும் சவாலான ஒன்றாக உள்ளது. இவை பவளப் பாறைகளையும், கடற் பாசிகளையும் உண்ணும் பழக்கத்தைக் கொண்டுள்ளதால், இவை கடலில் வாழும் சூழலை செயற்கை வாழிடங்களில் நகலெடுப்பது சிரமமான செயலாக உள்ளது.
விளக்கம்
இடது|thumb இந்த மீன்களானது தட்டையான வட்டு போன்ற உடலமைப்பைபுடன் உள்ளது. வண்ணாத்தி மீன்களின் உடலானது கருப்பு, வெள்ளை, மஞ்சள் நிறங்களுடன் மாறுபட்ட வரிகளுடன் தனித்து தோன்றுகின்றன. இதன் முகத்திலும், நடுபகுதியிலும், வாலிலும் மூன்று கரும் பட்டைகளைக் கொண்டது. இதன் கரும்பட்டைகளுக்கு இடைப்பட்ட பகுதியில் மஞ்சளும், வெள்ளையுமாக திகழும். இது மீன் காட்சியக பராமரிப்பாளர்களை கவர்ந்திழுக்கிறது. இந்த மீன்கள் ஒப்பீட்டளவில் சிறிய துடுப்புகளைக் கொண்டுள்ளன. வெள்ளையாக காணப்படும் முதுகுத் துடுப்பு வியத்தகு முறையில் நீண்டு இருக்கும். கீழ்பக்க வால் பக்கது துடுப்பும் பின்னோக்கி அரிவாள் போன்று வளைந்து காணப்படும். வண்ணாத்தி மீன்களின் வாய் நீண்ட, குழாய் போன்று துருத்தியபடி  சிறிய முனையுடைய வாயாக இருக்கும். இதன் வாயில் நீண்ட முட்கள் போன்ற பற்கள் வரிசையாக இருக்கும். வண்ணாத்தி மீன் பட்டாம்பூச்சி மீனில் இருந்து ஒரு முக்கிய வேறுபாடாக கருப்பு பட்டை கொண்ட, குதத் துடுப்பு உள்ளது.
இந்த மீன்களில் கண்களுக்கு மேலே கொம்பு போன்ற ஒரு உறுப்பு நீட்டியபடி இருக்கும். குத துடுப்பில் இரண்டு அல்லது மூன்று முட்கள் இருக்கலாம். வண்ணாத்தி மீன்கள் அதிகபட்சமாக 23 cm நீளம் வரை எட்டும். முதுகுத் துடுப்பில் உள்ள அரிவாள் போன்ற முதுகுத்தண்டுகள் வயதுக்கு ஏற்ப சுருங்கும்.
உணவு
வண்ணாத்திகளின் உணவில் கடற்பாசிகள், பவளப் பூச்சிகள், கடற்குடுவை, மற்றும் பிற முதுகெலும்பிலி கடல் உயிரினங்கள் உள்ளன.
நடத்தை
இந்த மீன்கள் பெரும்பாலும் தனியாக காணப்படும். என்றாலும் வண்ணாத்தி மீன்கள் சோடிகளாக அல்லது எப்போதாவது சிறிய கூட்டமாகவும் திரியும். இவை ஒரு பகலாடி ஆகும். இரவில் பவளப் பாறைகளின் அடியில் மறைந்திருக்கும். பட்டாம்பூச்சி மீன்களைப் போல, இவை வாழ்நாள் முழுவதும் இணையுடன் வாழும். வயது வந்த ஆண் மீன்கள் ஒன்றின்மீது ஒன்று ஆக்கிரமிப்பைக் காட்டுவனவக உள்ளன.
வெளி இணைப்புகள்
பகுப்பு:மீன்கள்
களப்பயணம்
களப்பயணம் என்பது கற்றல் முறைகளில் ஒன்று. நேரடையாக களத்திற்கு சென்றுநேரடி அனுபவம் பெற்று அறிதலாகும். களப்பயணம் என்பது சுற்றித் திரிதல் எனப்பொருள்.'மகிழ்ச்சியை தரக்கூடியது பல்புலன் வழிக்கற்க வாய்ப்பு உள்ளது. இடங்களைப்பற்றி தெளிவாக அறியமுடியம்.அதிகமான கற்றலை எளிதில் அடைய முடியும்.
களப்பயணம் வகைகள்
என வகைப்படுத்தலாம்.
மேற்கோள்
பகுப்பு:பயணம்
பெரும்பள்ளம் கால்வாய்
பெரும்பள்ளம் கால்வாய் ஒரு நீர்ப்பாசனக் கால்வாய் ஆகும். தமிழ்நாட்டில் உள்ள ஈரோடு நகரில் இது அமைந்துள்ளது. மேற்கில் இருந்து கிழக்காக முழுவதும் இக்கால்வாய் குறுக்கறுத்துப் பாய்கின்றது. காவேரி ஆற்றில் சென்று இக்கால்வாய் கலக்கின்றது . அது இயங்கும் ஒரு நீளம் சுமார் 20 km ஆகும்.
கீழ் பவானி திட்ட கால்வாய்க்கு அருகில் ஓடும் இது, மேலதிக மழைநீரை நதிக்குக் கொண்டு செல்கின்றது. ஈரோட்டில் அமைந்துள்ள நஞ்சனாபுரம், பழையபாளையம், சூரம்பட்டி, திண்டல், செங்கோடம்பாளையம், கற்பாலம், மரப்பள்ளம் ஆகியவற்றூடாக இக்கால்வாய் செல்கின்றது
அணைக்கட்டு
பெரும்பள்ளம் அணைக்கட்டு எனும் பெயரில் ஓர் அணைக்கட்டு 1966 ஆம் ஆண்டில் இங்கு கட்டப்பட்டது.
குறிப்புகள்
பகுப்பு:தமிழ்நாட்டிலுள்ள கால்வாய்கள் பகுப்பு:ஈரோடு மாவட்டம்
எட்டி மரம்
நாக்ஸ் வாமிகா, விஷம் கொட்டை, சிமேன் ஸ்ட்ரைகோனஸ் மற்றும் குவாக்கர் பொத்தான்கள் என்றும் அழைக்கப்படும் ஸ்ட்ரைகோனஸ் மரம் (Strychnos nux-vomica L.), இந்தியா, மற்றும் தென்கிழக்கு ஆசியாவிற்கும் தாயகமாக கொண்ட ஓர் இலையுதிர் மரமாகும். இது திறந்தவெளி வாழ்விடங்களில் வளரும் லொகானியேசியே குடும்பத்தைச் சார்ந்த  ஒரு நடுத்தர மரம் ஆகும். அதன் இலைகள் முட்டை மற்றும் 2-3.5 அங்குலங்கள் (51-89 மிமீ) அளவுள்ளன.
இது மரத்தின்  வட்டத்திற்குள் விதைகளிலிருந்து பெறப்பட்ட மிகையான நச்சு, தீவிர கசப்பான அல்கலாய்டுஸ் ஸ்டிரைச்னைன் மற்றும் புரோசின் ஆகியவற்றைப் பெறுவதற்கு முக்கிய ஆதாரமாக உள்ளது, பச்சை நிற ஆரஞ்சு பழம். விதைகளில் சுமார் 1.5% ஸ்ட்ரைக்னின்கள் உள்ளன, மற்றும் உலர்ந்த பூக்கள் 1.0% கொண்டிருக்கும். இருப்பினும், மரத்தின் பட்டை கூட புளுசினையும் பிற விஷத்தன்மை உடைய கூட்டுப்பொருள்களை கொண்டுள்ளது.
மாற்று மருத்துவத்தில் பல நிலைமைகளுக்கு சிகிச்சையாக ஸ்ட்ரைநினோஸ் பயன்படுத்தப்படுகிறது, ஆனால் மருத்துவ சான்றுகளால் இந்த கூற்றுகள் நிறுபிக்கப்படவில்லை.
பல நாடுகளில் ஸ்ட்ரைநினின் பயன்பாடு மிகவும் ஒழுங்குபடுத்தப்பட்டுள்ளது, மேலும் காட்டு விலங்குகள், நரிகள், மற்றும் கொறித்துண்ணிகள் உட்பட பல வகையான பாலூட்டிகளைக் கொல்ல உணவாக  பெரும்பாலும் பயன்படுத்தப்படுகிறது. தற்செயலாக தோலின்மீது பட்டாலோ அல்லது சுவாசித்தாலோ நச்சாக மாறிவிடும்.
விளக்கம் மற்றும் பண்புகள்
விதைகள் பக்கவாட்டின் மையத்தில் இருந்து வெளிவரும் முடிகள் முழுவதும் மூடப்பட்டிருக்கும் ஒரு தட்டையான வட்டு வடிவத்தில் உள்ளன. இந்த விதைகள் மிகக் கடினமாக இருக்கின்றன, ஒரு கருமையான சாம்பல் கொம்பு கருவுணவு கொண்டிருக்கும் சிறிய கருவானது எந்த வாசனையுமின்றியும், மிகவும் கசப்பான சுவை உடையதாகவும் இருக்கும்.
References
பகுப்பு:மாற்று மருத்துவங்கள் பகுப்பு:மருத்துவத் தாவரங்கள்
பெரியவெண்மணி பெரியாண்டவர் கோயில்
பெரியவெண்மணி பெரியாண்டவர் கோயில் தமிழ்நாட்டில் பெரம்பலூர் மாவட்டம், பெரியவெண்மணி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கிறிஸ் மோரிஸ் (துடுப்பாட்டக்காரர்)
'கிறிஸ் மோரிஸ் (''	Christopher Henry Morris 30 April 1987 (age 32)))  என்பவர் தென்னாபிரிக்கத் துடுப்பாட்ட அணியின் வேகப்பந்து வீச்சாளர் ஆவார்.
துடுப்பாட்ட வாழ்க்கை
இவர் தென்னாப்பிரிக்க அணிக்காக 21 டிசம்பர் 2012 இல் இ20ப  போட்டியிலும் 10 ஜூன் 2013  நவம்பர் 2015இல் ஒநாப  போட்டியிலும்  2 ஜனவரி 2016 தேர்வு  போட்டியிலும் அறிமுகமானார்.
மேற்கோள்கள்
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1987 பிறப்புகள் பகுப்பு:வாழும் நபர்கள்
குடவாசல் வட்டம்
மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இவ்வட்டம் 203,157 மக்கள்தொகை கொண்டது. மக்கள்தொகையில் 101,552 ஆண்களும், 101,605 பெண்களும் உள்ளனர். 52,370 குடும்பங்கள் கொண்ட இவ்வட்ட மக்கள்தொகையில் 89.6% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 83.27% மற்றும்பாலின விகிதம் 1,000 ஆண்களுக்கு, 1,001 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 19507 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 967 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 67,811 மற்றும் 156 ஆகவுள்ளனர். மக்கள்தொகையில் இந்துக்கள் 87.61%, இசுலாமியர்கள் 7.18%, கிறித்தவர்கள் 5.01%  மற்றும் பிறர் 0.19%ஆகவுள்ளனர்.
மேற்கோள்கள்
பகுப்பு:திருவாரூர் மாவட்ட வட்டங்கள்
பெரிலியம் சல்பைடு
பெரிலியம் சல்பைடு (Beryllium sulfide) என்பது BeS என்ற மூலக்கூறு வாய்ப்பாடுடன் கூடிய சல்பைடு குழுவைச் சேர்ந்த ஒரு அயனிச்சேர்மம் ஆகும்.
தயாரிப்பு
ஐதரசன் வாயுச் சூழலில் பெரிலியம் மற்றும் கந்தகம் இரண்டையும் சேர்த்து கலவையை 1000 முதல் 1300 பாகை செல்சியசு வெப்பநிலைக்கு 10 முதல் 20 நிமிடங்களுக்கு சூடுபடுத்தினால் பெரிலியம் சல்பைடு உருவாகிறது.